**KUUENDA KOOSSEISU**

 **MÄÄRUS**

Haapsalu, 30. september 2011 nr **37**

Koolilõuna toetuse kasutamise tingimused

ja kord Haapsalu linna üldhariduskoolides

Määrus kehtestatakse kohaliku omavalitsuse korralduse seaduse § 6 lg 3 p 2, § 22 lg 1 p 37, Haapsalu põhimääruse § 4 lg 3 ning põhikooli ja gümnaasiumiseaduse § 42lg 5 alusel.

**§ 1. Reguleerimisala**

Määrusega kehtestatakse Haapsalu linna munitsipaalüldhariduskoolide (v.a Haapsalu Täiskasvanute Gümnaasium) statsionaarses õppevormis põhiharidust omandavate õpilaste koolilõuna toitlustamiskulude riigieelarve vahenditest katmise tingimused ja kord.

**§ 2. Koolilõuna toetuseks määratud eraldised ja nende kasutamine**

1. Statsionaarses õppevormis põhiharidust omandavate õpilaste toitlustuskulud kaetakse osaliselt Haapsalu linnale koolilõuna kuludeks riigieelarvest määratud sihtotstarbeliste eraldiste arvelt.
2. Haapsalu linna eelarves võib ette näha täiendavaid toetusi koolilõuna maksumuse katmiseks.
3. Riigi- ja linnaeelarvelised vahendid koolilõuna kulude katmiseks jagatakse koolide vahel vastavalt õpilaste arvule Eesti Hariduse Infosüsteemi andmetel iga aasta 10. novembri seisuga.
4. Haapsalu Linnavalitsus kehtestab iga õppeaasta alguseks lapsevanemale koolilõuna omaosaluse määra arvestusega, et omaosalus ja toetused katavad Haapsalu Linnavolikogu poolt määratud toidupäeva maksumuse.
5. Õppeaasta kestel võib koolilõuna omaosaluse määra muuta tulenevalt muudatustest Haapsalu linna eelarves koolilõuna maksumuse katmiseks ettenähtud vahenditest, kuid mitte rohkem kui kaks korda aastas.
6. Haapsalu Linnavalitsus kehtestab toitlustuskulude maksmise ja kasutamise rakendamise korra, millega reguleeritakse kooli, lapsevanema ja toitlustusettevõtja omavahelised õigused ja kohustused.

**§ 3. Vastutus koolilõuna toetuse vahendite kasutamise eest**

1. Koolilõuna toetuseks eraldatud riigi- ja linnaeelarveliste vahendite sihipärase kasutamise eest vastutab kooli direktor.

**§ 4. Koolilõuna toetuse vahendite kasutamise kontrollimine**

1. Koolilõuna toetuseks ette nähtud vahendite kasutamist kontrollib Haapsalu Linnavalitsus.

**§ 5. Määruse rakendamine**

1. Tunnistada kehtetuks Haapsalu Linnavolikogu 28.08.2009 määrus nr 91“Koolilõuna toetuse kasutamise tingimused ja kord Haapsalu linna üldhariduskoolides.“
2. Määrus jõustub 05.10.2011.

Jaanus Karilaid

Volikogu esimees

SELETUSKIRI

Eelnõule „Koolilõuna toetuse kasutamise tingimused ja kord Haapsalu linna üldhariduskoolides“

Määrusega kehtestatakse Haapsalu linna munitsipaalüldhariduskoolide (v.a Haapsalu Täiskasvanute Gümnaasium) õpilaste koolilõuna toitlustamiskulude riigi- ja linnaeelarve vahenditest katmise tingimused ja kord ning kohustatakse Haapsalu Linnavalitsust kehtestama oma korraldusega õpilase omaosaluse määra iga õppeaasta alguseks tulenevalt linna eelarve võimalustest.

Koolilõuna maksumuseks linna üldhariduskoolides (välja arvatud Haapsalu Täiskasvanute Gümnaasium) on 1,28 eurot , millest moodustab riigi toetus põhikooli astmes 0,78 eurot. Ülejäänud osa toidupäeva maksumusest kaetakse õpilase omaosalusest.

Linna toetuse suuruse otsustab linnavalitsus vastavalt volikogu poolt kinnitatud linna eelarve võimalustele.

Gümnaasiumiõpilastele riiklik toetus ei laiene ja õpilased tasuvad endiselt 100% koolilõunast.

Määruses esitatud korda on kohaldatud juba alates 01.09.2011.

Linnavalitsus teeb ettepaneku eelnõu määrusena vastu võtta.

Andreas Rahuvarm, aselinnapea

16.09.2011